**Zaklada “Stjepan Antolković- Šimunjek“**

**Breg Mokrički 9b**

**Sveti Ivan Zelina**

Na temelju članka 9. Odluke o dodjeli stipendija Zaklade Stjepan Antolković - Šimunjek, Upravni odbor Zaklade raspisuje

 **NATJEČAJ**

**za dodjelu stipendija za školsku/akademsku godinu 2024./2025. za učenike i studente**

 **I.**

Pravo sudjelovanja na natječaju imaju učenici srednjih škola i studenti koji udovoljavaju slijedećim općim uvjetima:

 -da su državljani Republike Hrvatske s prebivalištem na području Svetog Ivana Zeline

 -da su završili osmogodišnju školu na području Sv. Ivana Zeline (za srednjoškolce) s

 najmanjom prosječnom ocjenom od 4,5

 -da su završili posljednji razred srednje škole s najmanjom prosječnom ocjenom od 4,5

 (za studente prve godine), odnosno prethodnu godinu studija sa prosječnom ocjenom od

 najmanje 3,0

 -da nisu stariji od 26 godina

 -da im prosječni neto prihod po članu domaćinstva nije veći od 600,00 EUR-a mjesečno

 **II.**

Zaklade će za školsku/akademsku godinu 2024/2025. dodijeliti ukupno petnaest (15) stipendija .

 **III.**

Mjesečna stipendija za studente i srednjoškolce kojima je mjesto školovanja izvan Svetog Ivana Zeline iznosi 200 EUR-a, a srednjoškolcima koji pohađaju školu u Svetom Ivanu Zelini mjesečni iznos stipendije iznosi 150 EUR-a . Stipendija Zaklade dodjeljuje se za 10 mjeseci, računajući od 01. rujna 2024. godine do 30. lipnja 2025.godine.

 **IV.**

**1.** **Kriteriji za utvrđivanje liste kandidata za dodjelu stipendije su:**

 a) - uspjeh u školovanju i

 b) - socijalni status obitelji

**.** **Uspjeh u školovanju** utvrđuje se jedinstvenom prosječnom ocjenom iz prethodne godine školovanja tako da se zbroj pojedinačnih ocjena iz predmeta, odnosno ispita podijeli s ukupnim brojem predmeta, odnosno ispita. Tako dobiven prosjek izražava se kao broj bodova (na dvije decimale) i pribraja se broju bodova utvrđenom prema ostalim kriterijima.

**-Socijalni status** kandidata i obitelji boduje se sukladno čl.14. Odluke o dodjeli stipendija Zaklade Stjepan Antolković- Šimunjek.

Kod istog broja bodova prednost ima kandidat s nižim primanjima po članu obitelji.

**2.** Uz **obrazac prijave** za dodjelu stipendije ( koji se može podići u tajništvu SŠ D. Stražimira ili isprintati sa stranice Zaklade na „facebooku“) **treba priložiti**:

 **a) Životopis (**osnovni podaci o kandidatu, školovanje, obiteljske prilike – članove domaćinstva, njihov status, i dr.)

 **b) Dokaz o hrvatskom državljanstvu i o mjestu prebivališta kandidata:**

- osobna iskaznica (preslika) ili preslika domovnice i potvrda o prebivalištu izdana od MUP-a *(original dokumenta).*

 **c)Potvrda o isplati plaće ili mirovine, potvrda o naknadi za nezaposlene i sl. za posljednja tri mjeseca (npr. za rujan, listopad i studeni 2024. godine) za sve članove zajedničkog kućanstva.**

 **d) Potvrdu o upisu u godinu/semestar škole/fakulteta u školskoj/akademskoj godini 2024/2025.***(original dokumenta****).***

 **e) Potvrdu o položenim ispitima iz prethodne godine školovanja za studente sa ispisom ostvarenih ocjena i ECTS bodova *(****preslika dokumenta****).***

 **f) Izjavu studenta da ne prima nikakvu drugu stipendiju, ovjerenu kod**

 **javnog bilježnika**

 **g) Potvrdu o redovnom školovanju za članove kućanstva (**braće i sestara-original dokument)

 **h) Uvjerenje o prebivalištu za sve članove domaćinstva ili izjavu pod materijalnom i kaznenom odgovornošću o zajedničkom kućanstvu ovjerenu kod javnog bilježnika.**

 **j) Dokaze *(****preslika dokumenta****)* o ispunjavanju ostalih posebnih socijalnih uvjeta (**npr., sudska rješenja o razvodu, smrtni listovi za roditelja-staratelja, rješenje o invaliditetu kandidata, potvrda Hrvatskog zavoda za zapošljavanje o statusu nezaposlene osobe za roditelje-staratelje (nezaposlene osobe koje se ne vode u evidencijama HZZZ kao nezaposlene daju izjavu pod kaznenom i materijalnom odgovornošću o nezaposlenosti koju je potrebno ovjeriti kod javnog bilježnika i dr.)

 **k) Izjavu pod kaznenom i materijalnom odgovornošću da su sve preslike predanih dokumenata istovjetne originalu, ovjerenu od javnog bilježnika.**

**NAPOMENA: nepotpune prijave i prijave koje ne sadrže zatražene dokumente neće se razmatrati. Sve izjave koje kandidati trebaju priložiti, a navedene su pod točkom 3. (e,f, h, j i k) mogu biti izjavljene na istom obrascu i ovjerene samo jednom ovjerom kod javnog bilježnika.**

**Prema članku 22. Odluke o stipendiji Zaklade , korisnici stipendije mogu nastaviti koristiti stipendiju pod slijedećim uvjetima:**

1. Moraju zadovoljiti uvjete koji su propisani za dobivanje stipendije.
2. Imaju prioritet u odnosu na nove kandidate koji se prijavljuju za stipendiju.

 **V.**

1. Prijedlog liste kandidata za dodjelu stipendija Zaklade Stjepan Antolković-Šimunjek objavit će se na oglasnim pločama SŠ D. Domjanić i na“facebook“ stranici Zaklade u roku od 15 dana nakon isteka roka za podnošenje prijava za dodjelu stipendija. U roku 8 dana od objave liste na oglasnim pločama, svaki kandidat može podnijeti pismeni prigovor na listu. Konačna lista s Odlukom o dodjeli stipendije objavit će se na spomenutoj oglasnoj ploči i na „facebook“ stranici Zaklade. Dobitnici stipendije Zaklade bit će obavješten o dobitku iste putem telefona.

**3. Natječaj traje 15 dana od dana objave na “ facebook“ stranici Zaklade.**

4. Prijave za natječaj za dodjelu stipendije dostavljaju se u roku od 15 dana od dana objave na adresu :

**“ Zaklada Stjepan Antolković- Šimunjek“, Breg Mokrički 9b, 10380 Sveti Ivan Zelina,** u zatvorenim omotnicama s naznakom “**Za natječaj za dodjelu stipendije**”(poštom).

Predsjednik Upravnog odbora Zaklade:

 Željko Antolković

Sveti Ivan Zelina, 02.siječnja 2025.godine